Биографија
Владан Савић, рођен је 31.01.1967.године у Пироту са местом пребивалишта у Доњем Стрижевцу општина Бабушница.За члана Надзорног одбора ЈКП "Регинална депонија Пирот" именован је решењем Скупштине општине Бабушница број 003037723 2026 04007 001 000 020 271 од 25.06.2026.године.Дипломирао је на Грађевинском факултету Одсек високоградња, Универзитета у Нишу, са звањем дипломирани грађевински инжењер.

Радна биографија

Од 1995. године ради у Општинској управи општине Бабушница.У периоду од 1997 до 2004. године и 2008 до 2012.године обављао је поверене послове инспекцијског надзора над применом Закона о планирању и изградњи као грађевински инспектор.У истом периоду обављао је и послове комуналне инспекције.
У периоду од 2004 до 2008 године обавља послове начелника Одељења за привреду урбанизам и грађевинарство Општинске управе општине Бабушница и послове грађевинске инспекције.
Од 2013. године обавља послове шефа Одсека за привреду, урбанизам, комунално стамбене, имовинске и инспекцијске послове Општинске управе општине Бабушница где су радни задаци: Да непосредно организује рад и врши друге руководеће послове у Одсеку, обезбеђује благовремено, законито и правилно извршавање послова и задатака у Одсеку, стара се о равномерној упослености запослених и распоређивању послова и задатака који се односе на непосредно организовањерада из надлежности Одсека. Израђује извештаје, анализе и информације из области које су у делокругу рада Одсека, стара се о правилној примени прописа из области рада Одсека.Учествује у решавању најсложенијих послова у оквиру Одсека који се односе на развој привреде, прати стање у овој области, ради на изради развојних програма и пројеката и обавља послове који се односе на унапређење организације рада у Одсеку.Учествује у изради нормативних аката из делокруга рада Одсека и врши друге стручне послове за потребе скупштине општине, председника општине и општинског већа.Руководи Службом за спровођење обједињене процедуре у поступцима за издавање аката у остваривању права на изградњу и коришћење објеката и води регистар обједињених процедура.Од 2022 године обавља послове начелника Одељења за привредне делатности где руководи, организује и планира рад Одељења; пружа стручна упутства, координира и надзире рад запослених у Одељењу; стара се о стручном оспособљавању и усавршавању запослених у Одељењу; стара се о унапређењу рада, побољшању ефикасности и односа према грађанима и организацијама; стара се о законитом, правилном и благовременом обављању послова у Одељењу; прати и анализира стање у областима из делокруга Одељења и предлаже и планира мере за унапређење стања; стара се о примени закона, стратегија, стратешких докумената и других прописа из делокруга рада Одељења и прати измену истих; прати рад саветодавних и радних тела из области привреде и локалног економског развоја; координира рад на припреми нацрта, односно предлога општих и других аката из делокруга Одељења; решава у првостепеном управном поступку високог нивоа сложености из делокруга Одељења; учествује у својству известиоца на седницама органа општине; припрема извештаје, анализе, информације и друге материјале којима се информишу надлежни органи о раду, стању и проблемима из делокруга рада Одељења и обавља друге послове по налогу начелника Општинске управе.
Члан инжењерске коморе Србије од 2009 године, поседује лиценцу одговорног пројектанта грађевинских конструкција објеката високоградње број 311G54808, обављао послове председника комисије за планове општине Бабушница и обучен кроз четири модула у организацији Удружења инжењера консултаната Србије (ACES) за праћење услова уговора који су закључени у међународним оквирима-FIDIC стандарди.У периоду од 29.12.2017. године до 30.12.2020. године био је члан Надзорног одбора Јавног комуналног предузећа „Регионална депонија“ Пирот. 
